CELEX: 62016TN0022
Language: et
Date: 2016-01-25 00:00:00
Title: Kohtuasi T-22/16: 25. jaanuaril 2016 esitatud hagi – Comprojecto-Projectos e Construções jt versus EKP

21.3.2016   
            
            
               ET
            
            
               Euroopa Liidu Teataja
            
            
               C 106/37
            
         25. jaanuaril 2016 esitatud hagi – Comprojecto-Projectos e Construções jt versus EKP
   (Kohtuasi T-22/16)
   (2016/C 106/43)
   Kohtumenetluse keel: portugali
   
      Pooled
   
   
      Hagejad: Comprojecto-Projectos e Construções, Lda (Lissabon, Portugal), Julião Maria Gomes de Azevedo (Lissabon), Paulo Eduardo Matos Gomes de Azevedo (Lissabon) ja Isabel Maria Matos Gomes de Azevedo (Lissabon) (esindaja: advokaat M. A. Ribeiro)
   
      Kostja: Euroopa Keskpank
   
      Nõuded
   
   Hagejad paluvad Üldkohtul:
   
               —
            
            
               Tuvastada ELTL artikli 265 alusel, et jättes menetlemata hagejate 27. novembril 2015 esitatud kaebuse, hoidus Euroopa Keskpank põhjendamatult otsuse tegemisest, hoolimata sellest, et seda temalt paluti.
            
         
               —
            
            
               Teise võimalusena tühistada ELTL artiklite 263 ja 264 alusel Euroopa Keskpanga otsus.
            
         
               —
            
            
               Kohustada Euroopa Keskpanka ELTL artikli 340 ja Euroopa Liidu põhiõiguste harta artikli 41 lõike 3 alusel maksma hagejatele hüvitist summas 4 199 780,43 eurot, millele lisandub viivitusintress seadusest tulenevas määras kuni summa täieliku tasumiseni.
            
         
               —
            
            
               Mõista kohtukulud välja Euroopa Keskpangalt vastavalt kodukorra artikli 134 lõikele 1.
            
         
      Väited ja peamised argumendid
   
   Hagejad esitavad hagi põhjendamiseks järgmised väited.
   
               1.
            
            
               Põhjendamatu keeldumine, otsuse tegemata jätmise kaudu, täita Euroopa Keskpangale esitatud palve tegutseda kaebuse alusel, mille hagejad esitasid 27. novembril 2015 seoses Banco de Portugali teatud õigusvastaste ja põhjendamatute aktidega.
            
         
               2.
            
            
               Erapooletuse, läbipaistvuse, terviklikkuse, pädevuse, tõhususe ja vastutuse puudumine, seaduse ees võrdsuse põhimõtte rikkumine (põhiõiguste harta artikli 20 rikkumine).
            
         
               3.
            
            
               Oluliste menetlusnormide rikkumine, aluslepingute ja neid rakendavate muude õigusnormide rikkumine, võimu kuritarvitamine.
            
         
               4.
            
            
               IC Millenium/Bcp soodne kohtlemine ja kaitsmine seoses rahandussüsteemi kasutamisega rahapesu eesmärgil ja Euroopa Liidu kapitali vaba liikumist käsitlevate kohustuste täitmata jätmisega.
            
         
               5.
            
            
               Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), artikli 11 lõike 3 rikkumine.